International Society for Philosophical Enquiry

International Society for Philosophical Enquiry (ISPE) on maailmanlaajuinen huippuälykkäiden yhteisö. ISPE edistää tieteen ja filosofian alkuperäistä, kehittynyttä ja luovaa tutkimusta. Jäsenet hyödyntävät henkistä potentiaaliaan yhteiskunnan kehityksen, kasvun ja edistyneen kulttuurin luomiseen. ISPE on perustettu vuonna 1974.

 Tausta 
ISPE:n perusti psykometrian asiantuntija tri Christopher Harding, joka asuu Queenslandissa Australiassa. Guinness World Records (1966) luonnehti tri Hardingia "maailman älykkäimmäksi mieheksi". 

"Quaere Verum" ('etsi totuutta') on ISPE:n tunnuslause. Järjestöllä ei ole poliittista mielipidettä. Sen tavoitteet keskittyvät järjen valjastamiseen yhteiskunnan uudistusohjelmaksi. Se tarjoaa keskustelufoorumin ajatusten vaihtoon, ja sen tarkoituksena on edistää jäsentensä henkistä kehitystä.

Yhdistyksen aikakauslehti Telicom (ISSN 1087-6456) ilmestyy neljästi vuodessa. Telicom on johdettu sanasta "telic" (kohti periaatetta tai tavoitetta) ja loppuosa "com" viittaa viestintään. Lehti julkaisee alkuperäisiä taideteoksia, runoja ja artikkeleita. Erityisesti kiistanalaiset asiat aiheuttivat vilkasta keskustelua ja ovat tervetulleita.

 Jäsenyys 
Jäsenyys edellyttää korkeaa älykkyysosamäärää. Jäsenyys rajoittuu 0,1 %:n (99,9. prosenttipiste) parhaimmistoon väestöstä. Yhdistys tunnetaan epävirallisesti nimellä "The Thousand", sillä jäseneksi pääsee yksi tuhannesta (3,09 keskihajontaa normaalijakauman keskiarvon yläpuolella). 
Jäsenten on osoitettava huippukorkea älykkyysosamääränsä hyväksytyillä kognitiivista kykyä (ÄO, IQ) mittaavilla testeillä. Tarvittava pistearvo on 149 keskihajonnan ollessa 16, kuten Stanford-Binet-testissä tai 146 keskihajonnan ollessa 15, kuten Wechsler Adult Intelligence Scale -testissä. Yhdistys käyttää kognitiivisen kyvyn määrittämiseen myös G. A. Groven kehittämää ja normittamaa M 3 -testiä.

Yhdistyksen hallinnosta vastaavat demokraattisesti täysjäsenet ja sitä ylemmillä jäsentasoilla olevat.

 Toiminnan laajuus 
Guinnessin ennätystenkirjassa todettiin vuonna 1981, että ISPE:llä oli "239 jäsentä, joiden ÄO:n keskiarvo on 160. Jäsenistä kenenkään ÄO ei ole alle 148 ja joillakin on yli 196." Guinness Book of World Records () s. 35. Toinen viite näkyy vuoden 1993 painoksessa.

Huhtikuussa 2006 jäsenmäärä oli kasvanut 583 jäseneen 29 maassa. Heistä suurin osa (81,65 %) asui Yhdysvalloissa. Nämä 29 edustettua maata ovat: 
 Suomi
 Alankomaat
 Australia
 Belgia
 Espanja
 Etelä-Afrikka
 Etelä-Korea
 Intia
 Irlanti
 Israel
 Italia
 Japani
 Kanada
 Kiina (Hongkong)
 Meksiko
 Norja
 Ranska
 Ruotsi
 Saksa
 Serbia
 Singapore
 Slovakia
 Sveitsi
 Tanska
 Unkari
 Venäjä
 Britannia
 Yhdysvallat

 Jäsenyyden tasot 
ISPE sisältää jäsenyysjärjestelmän, jolla pyritään kannustamaan jäseniä käyttämään kykyjään ihmiskunnan hyödyksi. Jäsenyydessä on kuusi varsinaista tasoa:

 Associate Member (66,7 %)
 Member (14,1 %)
 Fellow (7,4 %)
 Senior Fellow (4,6 %)
 Senior Research Fellow (3,3 %)
 Diplomate (2,7 %).

Lisäksi on myös seitsemäs, erityinen, taso "filosofi" (0,5 %).

Uudet jäsenet aloittavat Associate-tasolla eikä heillä vielä ole äänioikeutta. Jäsenyyden tasoilla voi edetä osoittamalla erilaisilla saavutusilla, että on toteuttanut yhdistyksen tavoitteita käytännössä. Diplomate-taso vaatii äänestyksen ja jäsenenemmistön hyväksynnän. Filosofi, korkein taso, on harvinainen, ja sen voi saavuttaa vain nimityksellä. Lisäksi Mentorit (0,7 %) ja Kunniajäsenet ovat arvostettuja yhdistyksen ulkopuolisia ihmisiä. Paul R. Ehrlich liittyi Kunniajäseneksi vuonna 1991. Eräs huomattava jäsen on Sandrine Erdely-Sayo.

 ISPE:n tavoitteet 
ISPE:n peruskirjassa luetellaan yhdeksän tavoitetta:

 Jäseniä kannustetaan keskinäiseen viestintään, jossa samanveroinen korkea älyllisyys johtaa ajatusten vaihtoon, uusiin löydöksiin ja edistyksellisiin näkemyksiin. Tiedon ja viisauden horisonttia laajennetaan ja uteliaisuutta ruokitaan ajatuksia haastavalla tutkimuksella.
 Jäseniä rohkaistaan omakohtaisiin saavutuksiin yhteisön ja koko ihmisyyden palveluksessa.
 Jäsenille tarjotaan kanava aloitteellisuuteen sekä mahdollisuuksia edetä yhteisössä ja palvella sellaisissa vastuullisissa tai johdollisissa tehtävissä, joissa he voivat hyödyttää yhteistöä samalla kun he rikastavat omaa kokemustaan.
 Jäseniä tarjotaan vastuullisiin asemiin myös yhdistyksen ulkopuolelle ja jäsenet tarjoavat mahdollisuuksia toisilleen älyllisen potentiaalin hyödyntämiseksi.
 Jäsenpohjaa laajennetaan rohkaisten etsimään päteviä yksilöitä testauttamaan kykyjensä potentiaali yhdistykseen liittymiseksi. Näin kyvykkäiden poolia kasvatetaan, mikä rikastuttaa kaikkia osapuolia.
 Yhdistys kannustaa kartuttamaan ja kehittämään luontaista lahjakuutta yhä eteenpäin, jotta jäsenet saavuttavat menestystä ja tunnustusta, jonka ansaitsemiseen heidät on varustettu.
 Yhdistys tarjoaa konsultointipalvelua jäsenille, jotka hakevat sitä koulutukseen, ammattiuraan tai elämäntyöhön liittyen. Ikääntyneempien ja kokeneiden jäsenten tiedot ja näkemys voi olla näin muiden saatavilla ja hyödyksi.
 Jäsenille tarjotaan verkosto ja heidän suhdettaan vahvistetaan yhdistyksen Telicom -lehden välityksellä. Se tiedottaa yhdistyksen toiminnasta. Jäsenet voivat sen kautta jakaa kokemuksia ja ajatuksia muiden kanssa. Jäsenten kontribuutiot joko yhdistyksessä tai sen ulkopuolella ovat haluttua julkaisumateriaalia, joka voi virittää ja viedä eteenpäin muiden jäsenten ajattelua.
 Henkistä potentiaalia laajennetaan terveyden, elintapojen ja pitkäikäisyydenkin kautta.

 Lähteet 

 Bibliography
 Philip J. Carter, Christopher P. Harding ja Marcel Feenstra, Ultimate IQ Challenge, Ward Lock Limited, elokuu 1994, 128 sivua, . (Tämä kirja sisältää ISPE:n Sanavarastotestin vastaukset ja tulosten prosenttipisteet.)
 Lorraine M Dahlström Writing Down the Words: 365 Creative journaling Ideas for Young People, Free Spirit Publishing, 1990, s. 112, .
 Robert Famighetti, World Almanac and Book of Facts 2000: Millennium Collectors Edition, St. Martin Press, 2000, s. 289, . 
 Marcel Feenstra, Philip J. Carter ja Christopher P. Harding, Ultimate IQ Book, Ward Lock Limited, syyskuu 1993, 128 sivua, . (Tämä kirja sisältää ISPE Sanavarastotesti B:n vastaukset ja tulosten prosenttipisteet.)
 Ida Fleiss, Hochbegabung und Hochbegabte. Mit Berichten Betroffener, Tectum Verlag, 2003, sivut 42-43, .
 Richard A. Kapnick ja Aidan A. Kelly (toim.), Thinking on the Edge: Essays by Members of the International Society for Philosophical Enquiry, Agamemnon Press, kesäkuu 1993, 410 sivua, .
 Norris McWhirter, Guinness Book of World Records, Sterling Publishing Company, 1981, sivu 35, .
 Norris McWhirter, The Guinness Book of Records, Bantam Books, 1993, sivu 386, .
 JC Oleson Sipping Coffee with a Serial Killer: On Conducting Life History Interviews with a Criminal Genius, The Qualitative Report 9 (2), kesäkuu 2004, 192-215. ISSN 1052-0147.
 Warren Oskey, Spiritual Awareness: Pathway to Enlightenment, Xlibris Corporation, 2000, s. 377, .
 Daniel Price, Slick: Novel, Villard, elokuu 2004, 464 sivua, . (Luku 7 sisältää viittauksen ISPE:een.)

Viitteet

 Aiheesta muualla 
 ISPE:n www -sivusto
 ISPE:n erään suomalaisjäsenen sivusto: www.terapiapsykologi.fi

Luokka:Kansainväliset järjestöt